Kapilāri
Kapilāri ir vissīkākie asinsvadi, kuros notiek vielu apmaiņa starp asinīm un audiem. To sieniņas ir ļoti plānas un sastāv tikai no vienas šūnu rindas. Arteriālās asinis, plūstot caur kapilāriem, atbrīvo skābekli un piesaista oglekļa dioksīdu, tādējādi pārvēršoties par venozajām asinīm. Organismā ir apmēram 150 miljardi kapilāru. Katrā orgānā ir biezs kapilāru tīkls. No kapilāriem asinis saplūst vismazākajās vēnās - vēnulās.